Sy vertel: “Ek is die Maandag ontslaan. By die sonar-dokter het ek ’n brief gekry. Sy het gesê as my pille op is, moet ek net die brief na die kliniek toe neem, dan sal ek weer pille kry. Die Saterdag toe drink ek die laaste pil.”
Volgens ouma Antjie is sy die Maandag met die brief en die leë pilleboksie na die kliniek. Maar by die kliniek moes sy hoor daar is nie sulke pille nie.
“Dan raak die personeel vir ’n mens kwaad as jy oor regte dinge praat. Ek moes my brief vat en Oudtshoorn toe ryloop om my pille daar te kry,” het ’n pasiënt, Dawid, gekla.
Sy sê: “Dit was ’n voorskrif wat nie ’n herhaling getoon het nie. Ons raai die publiek aan om met die bestuur oor probleme te praat.”